मोदी होरें गलाया जे दिल्ली च बैठी सरकार ने देश दे करसानें थमां गेहूं अट्ठ रूपे किलो खरीदेआ जद के विदेश दे करसानें गी एह्‌दी कीमत 18 रूपे प्रति किलो दित्ती। उनें गलाया जे उत्तर प्रदेश च समाजवादी पार्टी (सपा) ते बहुजन समाज पार्टी (सपा) ते बहुजन समाज पार्टी (बसपा) दे शासनकाल च अपराधियें रामकृष्ण दी धरती गी कुचली सुट्टेआ ऐ। उत्तर प्रदेश च गुंडाशाही चला रदी ऐ। आम आदमी गी सुख चैन ते सुरक्षा चाहिदी। उद्योगपति इस राज्य च औना नेईं चांह्‌दे जेल्लै के गुजरात च तेजी कन्नै उद्योग पनपा रदे न। उत्तर प्रदेश दे ज्हारें नौजुआनें गी गुजरात च रोजगार थ्होआ ऐ। उत्तर प्रदेश थमां बड्डी गिनतरी च लोक रोज रोजगार दी तपाश च जा रदे न की जे इस राज्य च कम्म नेईं ऐ।